text: Mál og málspurningar fylla nógv í medvitinum hjá okkum. Næmingum dámar væl at kjakast um mál og málsligar spurningar. Sendingin Málteigurin hevði riggað væl í undirvísingini, tí at sendingin er pedagogisk og fer víða málsliga. Á heimasíðuni hjá Kringvarpinum liggja einar 30 sendingar, sum allar kunnu brúkast í undirvísing.
text: #000001
text: Lærarin hevur møguleika at spæla sendingina í fullari longd uttan steðg, hetta kann møguliga tykjast eitt sindur langdrigið, men tað bilar ikki, tí at sendingin hevur ikki so høga ferð.
text: #000004
text: Tað ber til, at lærarin skrivar á talvuna so hvørt og útdjúpar og kemur við øðrum viðkomandi dømum, meðan sendingin verður spæld.
text: #000006
text: Lærarin kann velja eitt tema burtur úr sendingunum, eitt nú føllini, fyrisetingar, málføri, um bendingar, har broytingar eru við at hómast.
text: #000007
text: Í fleiri av sendingunum eru dømi, har Elin tekur frágreiðingar upp um uppruna til orð. Næmingum dámar sera væl at fáa slíkar frágreiðingar.
text: #000008
text: Ein møguleiki er, at lærarin ger PowerPoint úr onkrari sending, so næmingarnir eisini síggja bendingar og annað á skrift, tá verður tað kanska meira ítøkiligt hjá teimum.
text: #000009
text: Málsliga eru Føroyar sera spennandi, tá ið ræður um málføri, í fleiri sendingum verður komið inn á málføri. Lærarin kundi í tí sambandi tikið sokallaðu málmørkini (isoglossir), har mørkini fyri ymisku málførini eru. Hann kundi eisini biðið næmingar sjálvar tekna málmørkini á eitt kort. Lærarin kundi tikið ein føroyskan tátt og biðið næmingar funnið, hvaðani í landinum tátturin kundi verið. Til stuttleika kundi tað verið kryddað við skemtiligum innslagi hjá Hera Simonsen um málføri. Hetta liggur á YouTube.
text: #000010
text: Sendingin hevur nógvar lurtarar, og lurtaraskarin er breiður. Tað merkir, at miðlingin virkar. Elin Henriksen hevur góð pedagogisk evni at greiða frá, og er greið, tá ið hon svarar. Hon undirvísir føroyingum í føroyskum 50 minuttir um vikuna í beinleiðis útvarpi, og føroyingar tíma at vera við. Eisini hevur tað stóran týdning, at Elin Henriksen er fólkslig og dugir væl at orða seg. Hon er væl lýdd millum lurtararnar, sum hava virðing fyri henni og tí, sum hon sigur. Júst tað námsfrøðiliga og miðlingin ger, at sendingin er væl egnað til undirvísing bæði í fólkaskúla og á miðnámi. Við málsliga innlitinum hjá Solby og áhuga fyri máli er sendingin ein upplagdur møguleiki at brúka í føroyskum.
text: #000013
text: Sendingarnar, Málteigurin, finnur tú her!
text: #000014
text: Lagt út við loyvi frá høvundinum
text: #000016
text: Føroyar lesa skal vera við til at skapa lesigleði, seta føroyska málið í miðdeplin og skapa karmar fyri eini góðari lesimentan.
text: #000017
text: Um Føroyar lesaUpprunin til Føroyar lesaEndamáliðSamstarviðLesivanakanninginTemaSummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanumFilmar um lesingSkúlabókavørðurinLærarinNámslektarinNámsfrøðingurinLandsstýrismaðurinMaria og RonjaLesandi skiparinSambandBókaslúkurinMore
text: #000018
text: SummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanum
text: #000019